Diari Oficial de la Generalitat Valenciana


Sumari del DOGV 6534, del 02-06-2011 (2011/5780)

Notificació de la sentència dictada en el judici verbal número 1298/2010.
-------------------------------------------------------------------------

### Dades del document

Número de DOGV
:   6534

Data del DOGV
:   02-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5780


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici verbal número 1298/2010. [2011/5780]  
Judici verbal 001298/2010-G  
Demandant: Caixa Rural del Mediterrani Ruralcaixa S. Coop. de Crèdit.  
Procuradora: Mª Pilar Sanz Yuste.  
Demandat: Thomas Robert Schonz.  
Procurador/a: -  
Alexandre Ros Ros, secretari d'aquesta ciutat i partit, faig saber:  
  
Que en el judici dalt referenciat s'ha dictat la sentència de 10 de maig de 2011 que té l'encapçalament i la dispositiva que, literalment, són com segueix:  
« Víctor Calatayud Chollet, magistrat jutge del Jutjat de Primera Instància número 4 de Castellón, he vist aquestes actuacions de judici verbal, promogudes per la procuradora dels tribunals Pilar Sanz Yuste, en representació de Caixa Rural del Mediterrani, Ruralcaixa, S. Coop. de Crèdit, dirigida pel lletrat Fernando Badenes-Gasser Ramos, contra Thomas Robert Schon (declarat en rebel·lia) [?]  
Dispositiva  
Estime parcialment la demanda interposada per la procuradora dels tribunals Elia Peña Chordá, en nom i representació de Caixa Rural del Mediterrani, Ruralcaixa, S. Coop. de Crèdit, contra Thomas Robert Schon, condemne la part demandada a satisfer a la part demandant la quantitat de quatre mil cinc-cents noranta-un euros amb noranta-quatre cèntims (4.591,94 euros), en concepte de saldo deutor del compte a què es refereix la demanda a data 1 de març de 2010, més els interessos de demora produïts des de dita data i que es produïx fins a fer-ne el pagament complet del deute a raó del tipus de demora pactat per als descoberts del 9,375% nominal anual, amb condemna expressa a costes a la part demandada.  
Notifiqueu aquesta resolució a les parts en els termes acordats, advertint-los que en contra es pot interposar recurs d'apel·lació, que es prepararà mitjançant un escrit dirigit a aquest Jutjat dins del termini de cinc dies hàbils des que es notifique i, amb els requisits de l'article 457 de la Llei d'Enjudiciament Civil. De conformitat amb el que disposa la disposició addicional 15ª de la Llei Orgànica del Poder Judicial, introduïda per la Llei Orgànica 1/2009, de 3 de novembre, per a recórrer, la part recurrent haurà de constituir dipòsit per import de 50 euros, que es consignarà en el compte de consignacions d'aquest Jutjat, sense que puga tenir-se com a preparat el recurs si el dipòsit no estiguera constituït. Estan exempts de constituir el dipòsit: el Ministeri Fiscal, l'estat, les comunitats autònomes, les entitats locals i els organismes autònoms dependents de tots ells.  
  
Aquesta és la meua sentència, de la qual es deixarà una testimoniança en les actuacions, jutjant definitivament en primera instància, que pronuncie, mane i firme.  
Publicació. Aquesta sentència fou donada, llegida i publicada pel jutge que la subscriu, mentre celebrava audiència pública en el dia de la seua data, i assistit per mi, el secretari judicial. En done fe».  
  
Atés que es desconeix el domicili o la residència actuals de l'entitat demandada Thomas Robert Schonz, de conformitat amb allò disposat en l'article 497 de la Llei 1/2000, d'Enjudiciament Civil, s'ordena la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de l'esmentada sentència.  
  
Castelló de la Plana, 11 de maig de 2011.- El secretari: Alexandre Ros Ros.